# Elizabeth Prentiss

Elizabeth Payson Prentiss (Portland, Maine, 1818ko urriaren 26a – Dorset, Vermont, 1878ko abuztuaren 13a) estatubatuar erlijio idazlea izan zen, batez ere More Love to Thee, O Christ erlijio-ereserkiagatik eta Stepping Heavenward (1869) eleberriagatik ezaguna.

## Bizitza

Edward Payson artzain kongregazionalistaren zortzi seme-alabetatik bosgarrena, Elizabeth Payson Portlanden jaio zen, Maine estatuan. Aitak tuberkulosia pairatu zuen urtebete baino gehiagoz eta 1827ko urriaren 22an hil zen. Haren heriotzak izugarri hunkitu zuen Elizabeth. 1831n, familia New Yorkera joan zen bizitzera, eta urte horretako maiatzean, Elizabethek fede-profesio publikoa egin zuen Bleecker kaleko eliza presbiterianoan. 16 urterekin The Youth's Companion aldizkarian kolaboratzen hasi zen.
1838an nesken eskola txiki bat ireki zuen bere jaioterrian, eta kristau-ikasbidea ere irakatsi zuen. Bi urte geroago Virginia estatuko Richmond hirira joan zen barnetegi batean lan egitera.
1845ean George Lewis Prentiss artzainarekin ezkondu zen. New Bedfordera (Massachusetts) joan ziren, Georgek postua lortu baitzuen bertako eliza batean. Garai zoriontsu baten ondoren, 1852an, hiru hilabeteko epean, Elizabethek bi seme-alaba galdu zituen. 1851n, George Prentiss New Yorkeko Mercer kaleko eliza presbiterianoko artzain izatera iritsi zen. 1853an Elizabeth Prentissek lehen liburua argitaratu zuen, Little Susy's Six Birthdays, 1868an, berriz, Little Little Lou's Sayings and Doings bilduma, eta Mr. Nobody poema haurrentzako klasiko bihurtu zen. 1856an, Minnie alabaren gaixotasun ia hilgarriaren ondoren, More Love to Thee erlijio-ereserkia idatzi zuen.
George Prentissek New Yorkeko elizatik dimisioa eman ondoren, osasun-arazoak zuela eta, familia Europara joan zen urte pare baterako. 1860an New Yorkera itzuli ziren, eta 1869an Stepping Heavenward eleberria argitaratu zen, Prentissen idazlanik ezagunena.
Familia Dorseten (Vermonten) finkatu zen, eta Elizabeth han hil zen 1878an, 59 urte zituela. 1882an George Prentissek The Life and Letters of Elizabeth Prentiss liburua kaleratu zuen.

## Lan hautatuak

* Little Susy's Six Birthdays (1853)
* Only a Dandelion, and other Stories (1854)
* Henry and Bessie: or, What they did in the Country (1855)
* Little Susy's Six Teachers (1856)
* The Flower of the Family: A Book for Girls (1856)
* Peterchen and Gretchen; or, Tales of Early Childhood (1860)
* The Little Preacher (1867)
* Little Threads; or, Tangle Thread, Silver Thread, and Golden Thread (1868)
* Little Lou's Sayings and Doings (1868)
* Fred and Maria and Me (1868)
* The Old Brown Pitcher (1868)
* Stepping Heavenward (1869)
* Nidworth, and his three Magic Wands (1869)
* The Percys, or, Ever Heavenward or, Toward Heaven or, A Mothers Influence (1870)
* The Story Lizzie Told (1870)
* Six Little Princesses and what they turned into (1871)
* Aunt Jane's Hero (1871)
* Golden Hours: Hymns and Songs of the Christian Life (1873)
* Aunt Jane's Hero (1873)
* Urbane and His Friends (1874)
* Griselda: A Dramatic Poem in Five Acts (1876)
* The Home at Greylock (1876)
* Pemaquid; a Story of Old Times in New England (1877)
* Gentleman Jim (1878)
* Avis Benson; or, Mine and Thine, with other Sketches (hil ostekoa, 1879)
* Thoughts Concerning the King (hil ostekoa, 1890)

## Erreferentziak

* 1 2 (Ingelesez) Prentiss, George Lewis. (1882). The Life and Letters of Elizabeth Prentiss. New York: A.D.F. Randolph (Noiz kontsultatua: 2024-10-29).
* ↑ (Ingelesez) James, Sharon. (2004). Elizabeth Prentiss: More Love to Thee. Carlisle: Banner of Truth, 16-18 or. ISBN 0851519261..
* ↑ (Ingelesez) James, Sharon. (2004). Elizabeth Prentiss: More Love to Thee. Carlisle: Banner of Truth, 27-28 or. ISBN 0851519261..
* ↑ (Ingelesez) James, Sharon. (2004). Elizabeth Prentiss: More Love to Thee. Carlisle: Banner of Truth, 94-95 or. ISBN 0851519261..
* ↑ (Ingelesez) James, Sharon. (2004). Elizabeth Prentiss: More Love to Thee. Carlisle: Banner of Truth, 66-67 or. ISBN 0851519261..
* ↑ (Ingelesez) James, Sharon. (2004). Elizabeth Prentiss: More Love to Thee. Carlisle: Banner of Truth, 78 or. ISBN 0851519261..
* ↑ (Ingelesez) Bottum, Joseph. «Today’s Poem: Mr. Nobody» Poems Ancient and Modern 2024-05-08 (Noiz kontsultatua: 2024-10-29).
* ↑ (Ingelesez) James, Sharon. (2004). Elizabeth Prentiss: More Love to Thee. Carlisle: Banner of Truth, 89 or. ISBN 0851519261..
* ↑ (Ingelesez) James, Sharon. (2004). Elizabeth Prentiss: More Love to Thee. Carlisle: Banner of Truth, 143 or. ISBN 0851519261..

## Kanpo estekak

* Datuak: Q5363377
* Multimedia: Elizabeth Prentiss / Q5363377